Obec Davidov, Obecný úrad v Davidove, 093 03 Vranov nad Topľou

**Zápisnica z 8. zasadnutia obecného zastupiteľstva**

**konaného dňa 16.8.2019**

**Prítomní:**

Ing. Jozef Vaľko – starosta obce

P**oslanci**: Michal Liška, Peter Tatár, Milan Tkáč, Pavol Nedzbala, Matúš Šoganič

**Neprítomní:** Ing. Ján Zubko, Milan Popaďák – ospravedlnení

**Ďalší prítomní:** Mgr. Miroslav Porochnavý – hlavný kontrolór obce

 Helena Nemčíková – pracovníčka obce – zapisovateľka

**K bodu 1 – Otvorenie**

 Zasadnutie obecného zastupiteľstva /ďalej len OZ otvoril a viedol starosta obce Ing. Jozef Vaľko /ďalej len starosta/, ktorý prítomných privítal a oboznámil s programom zasadnutia.

**K bodu 2 – Schválenie programu**

 Následne bol program predložený na schválenie.

Výsledky hlasovania:

Hlasovalo Za: 5, Proti:0, Zdržal sa:0, Neprít.: 2

**K bodu 3 – Určenie zapisovateľa a overovateľov zápisnice**

 Za zapisovateľku bola určená pracovníčka obce Helena Nemčíková , za overovateľov zápisnice

Matúš Šoganič, Peter Tatár

**K bodu 4 – Kontrola uznesenia z posledného zasadnutia OZ konaného dňa 28.6.2019**

 Informáciu podal starosta obce.

**K bodu 5 – Prerokovanie a schválenie VZN č. 33/2019 k cene jedla zamestnancov ZŠ a MŠ a cudzích stravníkov v ŠJ pri MŠ Davidov**

Návrh VZN č. 33/2019 bol vyvesený na úradnej tabuli a zverejnený na webovom sídle obce dňa 31.7.2019 K návrhu neboli doručené žiadne pripomienky zo strany občanov.

 Poslanci prerokovali VZN č. 33/2019 .

Nariadením sa určuje cena jedla pre zamestnanca ZŠ a MŠ

1. Finančné náklady na nákup potravín - 1,26
2. Režijné náklady na jedno hlavné jedlo – 1,44
3. Cena jedla spolu: 2,70

Nariadením sa určuje cena jedného hlavného jedla pre cudzieho stravníka v školskej jedálni pri MŠ Davidov

1. Finančné náklady na nákup potravín - 1,26
2. Režijné náklady na jedno hlavné jedlo - 1,44
3. Cena jedla spolu: 2,70

Poslanci schválili VZN č. 33/2019 k cene jedla zamestnancov ZŠ a MŠ a cudzích stravníkov v školskej jedálni pri MŠ Davidov bez pripomienok.

VZN č. 33/2019 je vyvesené na úradnej tabuli a zverejnené na webovom sídle obce Davidov.

Výsledky hlasovania:

Hlasovalo: Za: 5, Proti:0, Zdržal sa:0, Neprít.: 2

**K bodu 6- prerokovanie a schválenie VZN č. 34/2019 k výške príspevkov zákonného zástupcu žiaka ZŠ alebo dieťaťa MŠ na čiastočnú úhradu výdavkov v škole.**

Návrh VZN č. 34/2019 bol vyvesený na úradnej tabuli a zverejnený na webovom sídle obce dňa 31.7.2019 K návrhu neboli doručené žiadne pripomienky zo strany občanov.

Poslanci prerokovali VZN č. 34/2019

Na základe finančného pásma nákladov na nákup na jedno jedlo podľa vekových kategórií stravníkov, ktoré zverejnilo v zmysle § 140 ods. 13 zák. č. 245/2008 Z.z. Ministerstvo školstva SR určuje sa výška nákladov na nákup potravín na jedno jedlo nasledovne:

Finančné pásmi 1:

1. deti materskej školy - 1,37 (desiata 0.34 €, obed 0,80 €, olovrant 0,23 €
2. deti základnej školy - 1,08 € (obed 1,08)
3. zamestnanci školy - 1,26 €
4. cudzí stravníci - 1,26 €

Príspevok zákonného zástupcu na stravovanie

1. zákonný zástupca dieťaťa v materskej škole do 5 rokov – 1,37 €
2. zákonný zástupca dieťaťa v materskej škole predškolák – 0,17 €
3. zákonný zástupca žiaka základnej školy - bez poplatku

Príspevok na ŠKD – výška mesačného príspevku zákonného zástupcu žiaka ZŠ na čiastočnú úhradu nákladov na školský klub detí je v zmysle § 114 ods.6 a 7 zák. č. 245/2008 Z.z. - 3 €.

Príspevok za pobyt dieťaťa v MŠ - výška mesačného príspevku zákonného zástupcu dieťaťa MŠ na čiastočnú úhradu výdavkov MŠ je v zmysle § 28 ods. 5 zák. č. 245/2008 Z.z. vo výške - 6€

Poslanci schválili VZN č. 34/2019 k výške príspevkov zákonného zástupcu žiaka ZŠ alebo dieťaťa MŠ na čiastočnú úhradu výdavkov v škole bez pripomienok.

VZN č. 34/2019 je vyvesené na úradnej tabuli a zverejnené na webovom sídle obce Davidov.

Výsledky hlasovania:

Hlasovalo: Za: 5, Proti:0, Zdržal sa : 0, Neprít.:2

**K bodu 7 – Kontrola plnenia rozpočtu za I. polrok r. 2019**

Informáciu podal starosta obce.

Bežné príjmy: 204952,91

Bežné výdavky : 152091,27

Prebytok Bežného rozpočtu: 52 861, 64

Celkové príjmy: 243859,91

Celkové výdavky : 166367,67

Prebytok celkového rozpočtu : 77492,24

Starosta ďalej podrobne informoval poslancov o plnení rozpočtu za I. polrok r. 2019

**K bodu 8 – Prerokovanie výsledku VO na projekt „Rekonštrukcia fasády a zateplenie KD v obci Davidov“**

Výzva bola zverejnená 15.7.2019 . Predpokladaná hodnota zákazky: 57840,39 € s DPH

V termíne do 23.7.2019 do 10,00 hod. boli doručené 4 ponuky od dodávateľov.

STELL s.r.o. Vranov nad Topľou, ENERGOTRADING s.r.o. Vranov nad Topľou, GRUND Vranov n/T s.r.o

A TIMEO, s.r.o. Lipany

Všetci uchádzači splnili požiadavky verejného obstarávateľa. Úspešný uchádzač STELL s.r.o. Vranov nad Topľou ponúkol najnižšiu cenu 59549,33 €

V súčasnosti už je podpísaná zmluva a každú chvíľu sa má začať s realizáciou stavby.

Informoval starosta.

**K bodu 9 – Prerokovanie rozmiestnenia zariadenia v kuchyni, predpokladaná hodnota a spustenie procesu verejného obstarávania.**

Starosta informoval poslancov , že proces budeme realizovať až v októbri nakoľko v septembri sú

objednané priestory kultúrneho domu pre občanov za účelom usporiadania svadieb.

**K bodu 10 – Žiadosť o odkúpenie obecného pozemku za účelom prístupu k nehnuteľnosti.**

Žiadosť podal Mgr. Mikuláš Hric a Ing. Jozefína Hricová, Okulka 14/26 Vranov nad Topľou dňa 22.7.2019 o odkúpenie obecného pozemku k.ú Davidov o výmere 365 m2 za účelom vyrovnania a scelenia pozemku pri nehnuteľnosti č.s. 130.

Poslanci súhlasili s prípravou podkladov pre predaj obecného pozemku - vypracovanie geometrického plánu z p.č. 624/5 o výmere približne 365 m2 za účelom vyrovnania pozemku a prístupu k nehnuteľnosti č.s. 130 .

Výsledky hlasovania:

Hlasovalo: Za:5, Proti:0, Zdržal sa: 0 , Neprít.:2

**K bodu 11 – Rôzne (sťažnosti, situácia s prístupom na internet od súčasného dodávateľa)**

Starosta informoval poslancov o probléme s internetom. Nakoľko horel senník na poľnohospodárskom družstve kde bolo osadené zariadenie pre príjem internetu do našej obce , zatiaľ funguje internet len na batérie. Po jednaní so zástupcami PD Agren s.r.o. tí odmietajú aby tam bola opätovne zavedená elektrina. Hľadá sa iné riešenie osadenia na stĺp a elektrinu zaviesť od p. Miroslava Kebu z budovy v ktorej podniká.

Sťažnosť p. Dominikovej – sťažnosť bola podaná na suseda Štefana Nedzbalu ohľadne odvádzania dažďovej vody s pozemku. Poslanci prerokovali sťažnosť ,s tým že starosta sa osobne stretne s p. Nedzbalom a prerokuje možnosti, ktoré je možné uskutočniť, tak aby sa naplnila litera zákona a každý zo zúčastnených strán bol spokojný.

Kontrolór navrhol poslancom, že vypracuje zásady vybavovania sťažností a môže sa zúčastňovať na jednaní pri jednotlivých sťažnostiach.

Ďalej starosta informoval o optike – nakoľko vodárne vydali nesúhlasné stanovisko k umiestneniu optického kábla prebieha zmena územného rozhodnutia.

**K bodu 12 – Diskusia**

Diskusia bola zameraná k jednotlivým bodom programu.

**K bodu 13 – Návrh na uznesenie**

Návrh na uznesenie bol po prečítaní schválený všetkými prítomnými poslancami.

**K bodu 14 – Záver**

V závere poďakoval starosta všetkým prítomným za účasť a ukončil zasadnutie obecného zastupiteľstva.

V Davidove 16.8.2019

 Ing. Jozef Vaľko

 starosta obce

Overovatelia :

Matúš Šoganič ......................................

Peter Tatár .........................................